

PROJEKTS uz 13.12.2023.

vēlamais datums izskatīšanai: Attīstības komitejā 13.12.2023.

domē: 28.12.2023.

sagatavotājs: Indra Murziņa

ziņotājs: Indra Murziņa

 LĒMUMS

Ādažos, Ādažu novadā

2023.gada 28.decembrī **Nr.**«DOKREGNUMURS»

**Par Ādažu novada domes 25.03.2008. saistošo noteikumu Nr.13 “Par detālplānojuma Ādažu novada Kadagas ciema nekustamajam īpašumam “Ogas” grafisko daļu un teritorijas izmantošanas un apbūves noteikumiem” atzīšanu par spēku zaudējušiem un**

**par Ādažu novada domes** **28.03.2017.** **lēmuma** **Nr.****64 “****Par nekustamā īpašuma “Ogas” detālplānojuma grozījumu projekta apstiprināšanu” atcelšanu**

Ādažu novada pašvaldības (turpmāk – Pašvaldība) dome 23.11.2022. pieņēma lēmumu Nr.558 “Par Ādažu novada teritorijas plānojuma izstrādes uzsākšanu” saskaņā ar kuru uzsākta Ādažu novada teritorijas plānojuma 2025.-2037.gadam izstrāde un apstiprināts darba uzdevums.

Saskaņā ar Teritorijas attīstības plānošanas likuma 3.pantā nostiprināto pēctecības principu un Ministru kabineta noteikumu Nr.628 “Noteikumi par pašvaldību teritorijas attīstības plānošanas dokumentiem” 29.punktu, uzsākot teritorijas plānojuma vai lokālplānojuma izstrādi ir jāveic spēkā esošo detālplānojumu izvērtēšana - izvērtējums ietverams teritorijas plānojuma vai lokālplānojuma paskaidrojuma rakstā.

Detālplānojumu izvērtēšanas procesā konstatēts:

1. detālplānojums Ādažu novada Kadagas ciema nekustamajam īpašumam “Ogas” apstiprināts ar Ādažu novada domes 25.03.2008. lēmumu Nr.29 “Par detālplānojuma Ādažu novada Kadagas ciema nekustamajam īpašumam “Ogas” apstiprināšanu un saistošo noteikumu Nr.13 “Par detālplānojuma Ādažu novada Kadagas ciema nekustamajam īpašumam “Ogas” grafisko daļu un teritorijas izmantošanas un apbūves noteikumiem” izdošanu” un Ādažu novada 23.09.2008. saistošajiem noteikumiem Nr.13 “Par detālplānojuma Ādažu novada Kadagas ciema nekustamajam īpašumam “Ogas” grafisko daļu un teritorijas izmantošanas un apbūves noteikumiem” (saistošie noteikumi Nr.13 publicēti oficiālajā laikrakstā „Latvijas Vēstnesis” 22.04.2008., Nr.62) (turpmāk – Detālplānojums);
2. Detālplānojuma teritorijai ar Ādažu novada domes 28.03.2017. lēmumu Nr. 64 “Par nekustamā īpašuma “Ogas” detālplānojuma grozījumu projekta apstiprināšanu” ”(lēmums Nr.64 publicēts oficiālajā laikrakstā „Latvijas Vēstnesis” 13.04.2017., Nr.76) ir izstrādāti un apstiprināti Detālplānojuma grozījumi, kas pēc būtības un satura ir jauns detālplānojums;
3. apstiprinot Detālplānojuma grozījumus ar vispārīgo administratīvo aktu, nav atcelti Ādažu novada domes 25.03.2008. saistošie noteikumi Nr.13 “Par detālplānojuma Ādažu novada Kadagas ciema nekustamajam īpašumam “Ogas” grafisko daļu un teritorijas izmantošanas un apbūves noteikumiem” un tie ir spēkā;

4) Detālplānojuma teritorijā šobrīd ietilpst 1 nekustamais īpašums:

- nekustamais īpašums “Ogas” (kadastra Nr. 8044 005 0129), kas sastāv no zemes vienības ar kadastra apzīmējumu 8044 005 0129, un īpašuma tiesības uz to ir nostiprinātas Ādažu pagasta zemesgrāmatas nodalījumā Nr. 100000073881 *vārds, uzvārds*;

5) Detālplānojuma īpašnieka pilnvarotā persona Aleksandrs Sidorovs 21.10.2019. iesniedza Ādažu novada būvvaldē (turpmāk – Būvvalde) iesniegumu (reģ. Nr. BV/7-4-7/19/1182, 31.101.2019.) ar lūgumu precizēt nekustamā īpašuma “Ogas” (kadastra Nr. 8044 005 0129) detālplānojuma īstenošanas kārtību un atļaut atdalīt četras zemes vienības saskaņā ar Detālplānojumu. Uz šo iesniegumu Būvvalde sniedza atbildi (reģ. Nr. BV/7-4-8/19/132, 19.11.2019.), norādot, ka tas netiek virzīts izskatīšanai domē un aicinot iesniegt administratīvā līguma projektu par Detālplānojuma īstenošanu ar tam pievienotu precizētu īstenošanas kārtību. Administratīvā līguma projekts netika iesniegts un līgums par detālplānojuma īstenošanu nav noslēgts;

6) atbilstoši spēkā esošā Ādažu novada teritorijas plānojuma (kas saskaņā ar Teritorijas attīstības plānošanas likuma 25.panta ceturto daļu, 27.panta trešo daļu un Vides aizsardzības un reģionālās attīstības ministrijas 04.07.2018. vēstuli Nr. 1-18/5924 īstenojams no 04.07.2018.) teritorijas izmantošanas un apbūves noteikumu (turpmāk – TIAN) 1064. un 1069.punktam, pirms TIAN spēkā stāšanās apstiprināto detālplānojumu īstenošana jāuzsāk piecu gadu laikā pēc TIAN spēkā stāšanās (tātad līdz 04.07.2023.), par detālplānojuma īstenošanas uzsākšanu uzskatāma būvatļaujas izsniegšana un ja piecu gadu laikā pēc teritorijas plānojuma spēkā stāšanās dienas detālplānojuma īstenošana nav uzsākta, Pašvaldībai ir tiesības pieņemt lēmumu par detālplānojuma atcelšanu;

5) Detālplānojuma īstenošana nav uzsākta – pēc Detālplānojuma apstiprināšanas nav izsniegtas būvatļaujas Detālplānojumā paredzēto inženiertehniskās apgādes komunikāciju sistēmu un ielu būvniecībai;

6) Ādažu novada dome 23.11.2022. pieņēma lēmumu Nr.558 “Par Ādažu novada teritorijas plānojuma izstrādes uzsākšanu” saskaņā ar kuru uzsākta Ādažu novada teritorijas plānojuma 2025.-2037.gadam izstrāde un apstiprināts darba uzdevums. Atbilstoši darba uzdevuma 4.3.punktam, veicot detālplānojumu izvērtēšanu, Detālplānojuma teritorijā esošā nekustamā īpašuma īpašniekam Ādažu novada pašvaldība 13.04.2023. nosūtīja vēstuli ar lūgumu sniegt viedokli par Detālplānojuma īstenošanas turpināšanu vai atcelšanu, atbilde nav saņemta;

7) Detālplānojuma atcelšana neradīs sabiedrības, nekustamā īpašuma īpašnieka Detālplānojuma teritorijā, un Ādažu novada pašvaldības interešu aizskārumu;

8) zemes vienības ar kadastra apzīmējumiem 8044 005 0129 turpmākā izmantošana un apbūve īstenojama atbilstoši spēkā esošajam Ādažu novada teritorijas plānojumam;

Pamatojoties uz:

1. Pašvaldību likuma 4.panta pirmās daļas 15. punktu un 10.panta pirmās daļas 1.punktu, kas noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir izdot saistošos noteikumus, tostarp pašvaldības nolikumu, kā arī saistošos noteikumus par pašvaldības budžetu un teritorijas plānojumu;
2. Pašvaldību likuma 44.panta otro daļu, kas noteic, ka dome var izdot saistošos noteikumus, lai nodrošinātu pašvaldības autonomo funkciju izpildi, ievērojot likumos vai Ministru kabineta noteikumos paredzēto funkciju izpildes kārtību;
3. Teritorijas attīstības plānošanas likuma 12.panta trešo daļu, kas noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu;
4. Teritorijas attīstības plānošanas likuma 29.pantu, kas cita starpā noteic, ka detālplānojums ir spēkā līdz to atceļ vai atzīst par spēku zaudējušu;
5. Teritorijas attīstības plānošanas likuma Pārejas noteikumu 10.pantu, kas noteic, ka pēc Teritorijas attīstības plānošanas likuma spēkā stāšanās ir spēkā detālplānojumi, kas apstiprināti ar pašvaldības saistošajiem noteikumiem;
6. Administratīvā procesa likuma 83.panta trešo daļu, kas noteic, ka administratīvais akts ir spēkā tik ilgi, līdz to atceļ, izpilda vai vairs nevar izpildīt sakarā ar faktisko vai tiesisko apstākļu maiņu;
7. Administratīvā procesa likuma 83.pantu, kas noteic, ka iestāde pēc savas iniciatīvas vai personas iesnieguma var uzsākt administratīvo procesu no jauna un lemt par administratīvā akta atcelšanu saskaņā ar Administratīvā procesa likuma 85. – 88.panta noteikumiem; Administratīvo aktu atceļ ar jaunu administratīvo aktu; Administratīvo procesu no jauna var uzsākt iestāde, kurai lieta ir piekritīga, neatkarīgi no tā, kura iestāde izdevusi attiecīgo administratīvo aktu sākotnējā administratīvajā procesā;
8. Administratīvā procesa likuma 86.panta pirmo daļu, kas noteic, ka adresātam labvēlīgu tiesisku administratīvo aktu var atcelt tad, ja tiesību norma paredz administratīvā akta atcelšanu vai administratīvais akts ietver tā atcelšanas atrunu un 86.panta otro daļu, kas noteic, ka adresātam labvēlīgu tiesisku administratīvo aktu var atcelt tad, ja administratīvais akts izdots ar kādu citu nosacījumu un šis nosacījums nav vispār izpildīts, nav pienācīgi izpildīts vai nav laikus izpildīts;
9. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punktu, kas noteic, ka visus pašvaldības lēmumus, kas saistīti ar plānošanas dokumentu izstrādi un apstiprināšanu, pašvaldība piecu darbdienu laikā pēc to spēkā stāšanās ievieto Teritorijas attīstības plānošanas informācijas sistēmā, pašvaldības tīmekļa vietnē, kā arī nodrošina informācijas pieejamību citos sabiedrībai pieejamos veidos**;**
10. Ādažu novada teritorijas plānojuma Teritorijas izmantošanas un apbūves noteikumu (apstiprināti ar 27.03.2018. Ādažu novada pašvaldības saistošajiem noteikumiem Nr.7 „Ādažu novada teritorijas plānojuma grafiskā daļa un teritorijas izmantošanas un apbūves noteikumi”, kas grozīti ar 23.03.2021. saistošajiem noteikumiem Nr.12/2021) 1064.punktu, kas noteic, ka, ja piecu gadu laikā pēc Teritorijas plānojuma stāšanās spēkā dienas šai punktā minēto detālplānojuma īstenošana nav uzsākta, pašvaldībai ir tiesības pieņemt lēmumu par detālplānojuma atcelšanu,

kā arī ņemot vērā, ka jautājums tika izskatīts un atbalstīts Attīstības komitejā 13.12.2023., Ādažu novada pašvaldības dome

**NOLEMJ:**

1. Apstiprināt Ādažu novada pašvaldības saistošos noteikumus Nr.\_\_\_ “Par 25.03.2008. saistošo noteikumu Nr.13 “Par detālplānojuma Ādažu novada Kadagas ciema nekustamajam īpašumam “Ogas” grafisko daļu un teritorijas izmantošanas un apbūves noteikumiem” atzīšanu par spēku zaudējušiem” (pielikumā).
2. Atcelt Ādažu novada domes 28.03.2017. lēmumu Nr.64 “Par nekustamā īpašuma “Ogas” detālplānojuma grozījumu projekta apstiprināšanu”.
3. Uzdot Teritorijas plānošanas nodaļai lēmumu un saistošos noteikumus ievietot Teritorijas attīstības plānošanas informācijas sistēmā (TAPIS) un publicēt saistošos noteikumus oficiālajā izdevumā “Latvijas Vēstnesis”, kā arī paziņojumu par saistošo noteikumu pieņemšanu publicēt pašvaldības informatīvajā izdevumā “Ādažu Vēstis” un pašvaldības tīmekļa vietnē [www.adazunovads.lv](http://www.adazunovads.lv).
4. Par lēmuma izpildi atbild Teritorijas plānošanas nodaļa.
5. Par lēmuma izpildes kontroli atbild pašvaldības izpilddirektora vietniece.
6. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Saistošo noteikumu projekts.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

TPN:@

I.Reķe:@

Īpašn.: ALBRECHT OTTO HAANSE, adrese Holunderweg 21, 22453, Hamburg, GERMANY

I.Murziņa, 20203786